Papa Roach

Papa Roach on vuonna 1993 perustettu yhdysvaltalainen rock- ja metalliyhtye. == Historia == Papa Roach sai alkunsa, kun Jacoby Shaddix (laulu) sekä Dave Buckner (rummut) tapasivat toisensa Vacavillen high schoolin jalkapallokentällä. Mukaan riveihin otettiin Will James (basso) ja Ben Luther (pasuuna). Jerry Horton (kitara) tuli Ben Lutherin tilalle. Vuonna 1995 bändiin liittyi Will Jamesin tilalle Tobin Esperance (basso), joka oli toiminut aikaisemmin bändin roudarina. Dave Bucknerin ja Papa Roachin tiet erkanivat lopullisesti vuonna 2007, jolloin hänen tilalleen tuli Tony Palermo. Yhtyeen nimi on peräisin Jacoby Shaddixin isoisältä, joka käytti aikoinaan lempinimenään Papa Roachia. Isoisä teki itsemurhan vuonna 2006. Yhtye osoitti kunnioituksensa Jacobyn edesmenneelle isoisälle The Paramour Sessions -albumilla sekä esittämällä keikoillaan "Roses On My Grave" -kappaleen. == Musiikki == Papa Roach yhdistelee musiikissaan punkia, metallimusiikia ja rockia. Yhtye on ottanut myös joitakin vaikutteita rap-musiikista. Yhtye tuli tunnetuksi albumillaan Infest vuonna 2000. Levyn kappaleet "Last Resort" ja "Between Angels & Insects" nousivat suuriksi hiteiksi myös Euroopassa. Toinen albumi Lovehatetragedy vuonna 2002 ei ollut aikaisemman kaltainen suuri menestys, mutta sekin myi erittäin hyvin ja kappaleet "She Loves Me Not" ja "Time and Time Again" nousivat hiteiksi. Kolmas albumi Getting Away with Murder vuodelta 2004 on myynyt myös hyvin, jonka nimikkokappale ja varsinkin balladimainen "Scars" nousivat hiteiksi. Vuoden 2006 The Paramour Sessions oli kaupallinen pettymys, vaikka "Forever" ja "...To Be Loved" olivatkin hittejä Yhdysvalloissa. Albumi sai kuitenkin vaisumman vastaanoton muualla maailmassa. Yhtyeen kappale "...To Be Loved" oli pitkään showpainiohjelma Monday Night Rawin tunnusmusiikkina. == Konsertit Suomessa == * Ensimmäisen kerran yhtye esiintyi Suomessa Nosturissa 18. tammikuuta 2001. * Toisen kerran yhtye esiintyi Suomessa Vanhalla ylioppilastalolla 6. lokakuuta 2002. * Kolmannen kerran yhtye esiintyi Hartwall Areenalla toisena pääesiintyjänä Disturbedin kanssa Rockstar Taste of Chaoes 2010 -kiertueella 15. marraskuuta 2010. * Neljännen kerran yhtye esiintyi Helsingin jäähallissa lämmittelemässä ruotsalaista In Flamesia 4. marraskuuta 2014. * Viidennen kerran yhtye esiintyi Suomessa The Circuksessa Tuska Open Air Pre-Partyssa 23. kesäkuuta 2015. Lämppärinä toimi Red Eleven. * Kuudennen kerran yhtye esiintyi Suomessa Helsingin jäähallissa lämmittelemässä yhdysvaltalaista Five Finger Death Punchia 2. marraskuuta 2015. Toisena lämmittelijänä konsertissa esiintyi niin ikään yhdysvaltalainen Devil You Know. * Seitsemännen kerran Papa Roach esiintyi Suomessa The Circuksessa lokakuussa 2017. Konsertin piti olla alun perin syyskuussa, mutta se siirtyi laulaja Jacoby Shaddixin ääniongelmien vuoksi. *Kahdeksannen kerran yhtye esiintyi Suomessa Provinssirock- festivaaleilla 29. kesäkuuta 2019. Provinssissa piti alun perin esiintyä The Prodigy, mutta Keith Flintin menehdyttyä Papa Roach kutsuttiin tuuraajaksi. == Kokoonpano == * Jacoby Shaddix (laulu, sanoitus) * Jerry Horton (kitara) * Tobin Esperance (basso, kitara) * Tony Palermo (rummut) === Entiset jäsenet === * Dave Buckner (entinen rumpali) == Diskografia == === Albumit === * * * * * * * * * * * * == Lähteet == == Aiheesta muualla == * Yhtyeen viralliset kotisivut * * Fanisivusto Luokka:Yhdysvaltalaiset rockyhtyeet Luokka:2010-luvun yhtyeet ja sooloartistit Luokka:Yhdysvaltalaiset nu metal -yhtyeet Luokka:Yhdysvaltalaiset alternative metal -yhtyeet